Ronaldinho

Ronaldo de Assis Moreira, kjent som «Ronaldinho» («lille Ronaldo»), (født 1980) er en brasiliansk tidligere fotballspiller som har spilt for klubber som FC Barcelona og AC Milan. Han har også hatt en lang landslagskarriere for , der han blant annet har vært med på å vinne VM i fotball 2002. Han er fra februar 2017 ambassadør for sin tidligere klubb FC Barcelona.

 Navnebakgrunn 
Ronaldinho er i hjemlandet kjent under kallenavnet «Ronaldinho Gaucho». Gaucho er et kallenavn for personer fra den brasilianske delstaten Rio Grande Do Sul, som han kommer fra. Dette fordi en annen brasiliansk superstjerne også ble kalt Ronaldinho i sine yngre dager, nemlig Ronaldo. Ronaldo tok sitt fornavn Ronaldo som kallenavn da han kom til Europa og tillot dermed Ronaldinho å bevare sitt kallenavn som han ifølge sin egen offisielle hjemmeside har hatt siden syvårsalderen. En av fintene Ronaldinho er kjent for kalles Eclásticô, som takket være Roberto Rivelino ble populær på 1970-tallet. Først drar han ballen den ene veien før han drar den den andre veien, hele tiden mens ballen er klistret til foten hans.

 Klubbfotball 
 Grêmio Foot-Ball Porto Alegrense 
Ronaldinhos navn ble kjent da han ble toppscorer i verdensmesterskapet for U-17, og han startet sin profesjonelle karriere i den brasilianske klubben Grêmio Foot-Ball Porto Alegrense i Porto Alegre, der han spilte fra 1998 til 2001.

 Paris Saint-Germain 
I 2001 signerte Ronaldinho en femårskontrakt med den franske klubben Paris Saint-Germain (PSG). Klubbens manager syntes imidlertid at Ronaldinho var mer opptatt av nattelivet enn av fotball. Han begynte ikke å spille før sesongen 2001/2002 på grunn av en langvarig juridisk dragkamp mellom PSG og Grêmio om overgangssummen.

I 2003 kunngjorde Ronaldinho at han ønsket å forlate PSG etter at de ikke kvalifiserte seg for Mesterligaen/Champions League. Det satte i gang en budrunde blant toppklubbene. Han dro til Barcelona for en overgangssum på 30 millioner euro.

 FC Barcelona 
19. juli 2003 undertegnet han en kontrakt med FC Barcelona. Ronaldinho ledet Barcelona til andreplass i den spanske toppserien i sesongen 2003/2004.

Sammen med Samuel Eto'o og Lionel Messi utgjorde Ronaldinho et fryktinngytende angrep, som ga klubben ligagull i den spanske ligaen sesongen 2004/2005 og 2005/2006, og Mesterligaseier i 2005/2006.

20. desember 2004 ble Ronaldinho kåret til årets spiller av FIFA, og 19. desember 2005 ble Ronaldinho kåret til Årets spiller av FIFA igjen, for andre år på rad.
høyre|150px|thumb|Ronaldinho spiller for AC Milan
Ronaldinho fikk kritikk i 2006 og 2007 og innrømmet også selv i slutten av sesongen at han ikke hadde vært i form, tross 21 mål. Ronaldinho fikk kun 13 starter for Barcelona sesongen 2007/2008 på grunn av skader og sviktende form.

 AC Milan 
Sent på kvelden den 15. juli 2008 ble det kjent at Barcelona og AC Milan hadde blitt enige om en overgang, til en pris på 18,5 millioner euro. Ronaldinho signerte en treårskontrakt og ble presentert som Milan-spiller 17. juli. Ronaldinho scoret sitt første mål for Milan i en 1-0-seier over rivalen Inter i et derby den 28. september 2008. Hans første brassespark kom mot Sampdoria i en 3-0-seier den 19. oktober 2008. Han fullførte den første sesongen med 32 kamper og 10 mål.

Den 10. januar 2010 scoret Ronaldinho to mål mot Juventus i en bortekamp, der kampen endte med 3-0-seier. I neste kamp scoret han sitt første hat-trick mot Siena den 17. januar 2010.

Den 16. februar spilte han sin første Mesterligaen-kamp for Milan, mot Manchester United. Han scoret tidlig i kampen og ga Milan ledelsen, men kampen endte til slutt 3-2 til Manchester United, med ett mål fra Paul Scholes og to mål fra Wayne Rooney.

Den 13. april 2010, var Ronaldinho den i Serie A som hadde flest målgivende pasninger, 14 stykker.

 Flamengo 
Den 11. januar 2011 skrev han under en kontrakt med den brasilianske klubben Flamengo. Kontrakten hans går ut i 2014.Ronaldinho til Flamengo I sin første kamp for Flamengo fikk han kapteinsbindet, og scoret sitt første mål for Flamengo i 3-2-seieren mot Boavista den 6. februar 2011. Ronaldinho hadde en god debutsesong for Flamengo, og har fortsatt den gode formen i 2012. Dette har gjort at han har blitt kalt tilbake til det brasilianske fotballandslaget, og var gjennom 2012 fast inventar i troppen. Den 27. juli 2011 scoret Ronaldinho hat-trick for Flamengo i en 5-4-seier mot rivalene Santos etter å ha ligget under 3-0.

 Atletico Mineiro 

Ronaldinho skrev under for Atletico Mineiro etter at en dommer annullerte kontrakten hans med Flamengo. Ronaldinho saksøkte Flamengo for 20 millioner dollar i manglende lønnsutbetalinger, noe klubben vedkjente. Dette var et resultat av at hovedsponsoren, som og var med på å betale Ronaldinhos lønn på ca. 700 000 dollar i uken, trakk seg. Ronaldinho scoret sitt første mål for Mineiro den 23. juli 2012 mot Nautico på straffespark. I november 2012 fornyet Ronaldinho kontrakten sin med Mineiro til slutten av desember 2013.Ronaldinho fornyer kontrakten sin med Mineiro

Querétaro FC
Ronaldinho signnerte med Querétaro den 6. september 2014 etter at kontrakten hans med Atletico Mineiro ble kansellert i juli 2014. Overgangen var gratis.

 Landslagsspill 
Han debuterte på Brasils herrelandslag 26. juni 1999 i en kamp mot  i Copa América. Han har per oktober 2015, spilt 97 landskamper for Brasil og scoret 33 mål.

I 2002 var Ronaldinho med på å vinne VM for Brasil. Ett av turneringens høydepunkter var Ronaldinhos scoring i kvartfinalen mot , der han lobbet ballen over keeper David Seaman fra 35 meters hold.

Ronaldinho spilte på Brasils lag som tok bronse under OL i Beijing 2008.

 Meritter 

Grêmio Foot-Ball Porto Alegrense
 Rio Grande do Sul State Championship: 1999
 Rio Grande do Sul State Cup: 1999
Paris Saint-Germain
 Intertoto Cup: 2001
FC Barcelona
 La Liga: 2005, 2006
 Supercopa de España: 2005, 2006
 UEFA Champions League: 2006
 FIFA Club World Cup 2006: Nr. 2

 FIFA U-17 World Cup: 1997 
 Copa América: 1999
 FIFA World Cup: 2002 
 Confederations Cup: 2005

Personlige meritter
 Pelé utnevnte Ronaldinho i sin liste «125 Top Living Footballers» i mars 2004.
 Årets spiller av FIFA: 2004, 2005
 World Soccer Player of the Year: 2004, 2005
 European Footballer of the Year: 2005
 FIFPro World Player of the Year: 2005, 2006
 FIFPro World XI: 2005, 2006, 2007
 UEFA Club Footballer of the Year: 2005-06
 UEFA Club Best Forward: 2004-05
 UEFA Team of the Year: 2004, 2005, 2006
 Beste utenlandske spiller i La Liga: 2004, 2006
 EFE Trophy: Best Ibero-American Player in La Liga: 2004
 FIFA World Cup 2002 All-Star team: 2002
 FIFA Club World Cup Bronze Ball Award: 2006
 FIFA Confederations Cup Top Scorer: 1999 
 FIFA Confederations Cup Golden Ball: 1999
 Rio Grande do Sul State Championship Top Scorer: 1999

 Tiårets beste fotballspiller i 2009. Utpekt av World Soccer.

Karrierestatistikk
Barcelona
SesongPrimera DivisiónCopa del ReyEuropaAnnetTotalt Pl. Kamper Min. Mål Ass. Pl. Kamper Min. Mål Pl. Kamper Min. Mål Ass. Kamper Min. Mål Kamper Min. Mål2003–04232 (32+0)262315 KF6 3–7 4 00045 222004–05135 (35+0)30719 32F0008F7 4 00042 132005–06129 (29+0)252717 KF2 1V12 7 2 145 262006–07232 (32+0)273821 SF4 08F11 3 2 049 242007–08317 (13+4)11728 SF1 0SF8 1 00026 9Total145 (141+4)12131705013 445 19 4 1207 94

 Referanser 

 Eksterne lenker 




 Ronaldinhos offisielle nettsted
  Spillerprofil på footymania.com: Ronaldo de Assis Moreira

Kategori:Brasilianske fotballspillere
Kategori:Spillere i Fotball-VM 2002
Kategori:Spillere i Fotball-VM 2006
Kategori:Medaljevinnere under Sommer-OL 2008
Kategori:Deltakere for Brasil under Sommer-OL 2008
Kategori:Fotballspillere under Sommer-OL 2008
Kategori:Fotballspillere for Grêmio Foot-Ball Porto Alegrense
Kategori:Fotballspillere for Paris Saint-Germain FC
Kategori:Fotballspillere for FC Barcelona
Kategori:Fotballspillere for AC Milan
Kategori:Fotballspillere for Clube de Regatas do Flamengo
Kategori:Personer fra Porto Alegre
Kategori:Verdensmestere i fotball
Kategori:Vinnere av Mesterligaen i fotball for menn
Kategori:Olympiske medaljevinnere i fotball